Na podlagi Družbene pogodbe o ustanovitvi družbe Razvojni center Novo mesto, svetovanje in razvoj, d.o.o. (RC NM), Pravilnika o vsebini in načinu vodenja evidence o izvajalcih raziskovalne in razvojne dejavnosti (Uradni list RS, št. 40/13 z nadaljnjimi spremembami in dopolnitvami), Pravilnika o raziskovalnih nazivih (Uradni list RS, št. 126/08 z nadaljnjimi spremembami in dopolnitvami), Pravilnika o znanstveno-raziskovalni in razvojni dejavnosti družbe RCNM, sklepa Komisije za znanstveno raziskovalno, razvojno in inovacijsko dejavnost (KZRRID), direktor RC NM objavi

**Razpis za zbiranje prijav za razvrstitev v nazive**

1. **člen**

Na ta razpis se lahko javijo osebe, ki želijo biti izvoljene v raziskovalni, strokovno raziskovalni ali razvojni naziv in:

* imajo z Razvojnim centrom Novo mesto (RC NM) podpisano pogodbo o zaposlitvi ali
* pogodbeno sodelujejo z RC NM na področju raziskovalne, razvojne in inovacijske dejavnosti.
1. **člen**

Zainteresirane osebe oddajo podpisano pisno vlogo v papirnati obliki tajništvu RC NM v času uradnih ur. Elektronsko verzijo vloge pošljejo najkasneje en dan po oddaji papirnate vloge na crri@rc-nm.si. Rok za oddajo papirnate vloge je 30. 6. 2017.

Kandidati morajo v vlogi navesti, za kateri naziv prosijo, ter utemeljiti izpolnjevanje pogojev za izvolitev v zaprošeni naziv. Vlogi morajo priložiti ustrezna dokazila.

Pogoji za izvolitev v naziv so v Pravilniku o raziskovalnih nazivih (Uradni list RS, št. 126/08 z nadaljnjimi spremembami in dopolnitvami) - <https://www.arrs.gov.si/sl/akti/prav-razisk-nazivi-feb-2017.asp>

1. **člen**

Po prejemu vloge bo vodja CRRI pregledal popolnost vloge in izpolnjevanje pogojev. Če bo vloga nepopolna, bo pozval kandidata k dopolnitvi. Sicer pa jo bo predal Komisiji za znanstveno raziskovalno, razvojno in inovacijsko dejavnost (KZRRID), ki bo o njej odločila najkasneje v roku 1 meseca po zaključku razpisa.

|  |  |
| --- | --- |
| Novo mesto, 2. 6. 2017 |  Franci Bratkovič, direktor |